### Beslutninger

Fremsendes til Teknisk Udvalg til behandling i henhold til beslutning i byrådets møde den 25. september 2024.

###

BESLUTNINGSFORSLAG FRA V

Forslag

Venstre stiller forslag om, at én times gratis parkering hver onsdag og lørdag, når de er torvedage ved [adresse] marked, [adresse]

Som en del af forslaget ønsker Venstre, at Teknik og Miljø undersøger økonomien bag forslaget, samt lægger alternative forslag til justering af økonomien frem for forligs-kredsen.

Motivation

Venstres beslutningsforslag skal imødekomme den voksende utilfredshed blandt torvehandlere og kunder på [adresse], der oplever besværligheder og manglende kundeopbakning ved betalingsparkering, som følge af at [adresse] er blevet en rød parkeringszone. Forslaget er en reaktion på bekymringer fra torvehandlerne, der frygter tab af kunder til større detailkæder med gratis parkering.

Venstre anerkender, at den tidligere beslutning om at gøre [adresse] til en rød parkeringszone har haft uventede konsekvenser og foreslår nu en justering.

Forslaget sigter mod at støtte Ingerslev Marked som en central kulturinstitution og sikre, at alle aarhusianere kan drage fordel af markedets unikke tilbud. Vi mener at initiativet er en god måde at støtte lokale kræfter og bevare Ingerslev Marked som en værdifuld ressource for byen.

Stillet af:

Danny Schultz (V), medlem af Teknik- og Miljøudvalget.

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra V om en times gratis parkering ved torvedage ved [adresse] marked

### Resume

Den 8. maj 2024 behandlede Byrådet beslutningsforslag fra Venstre om én times gratis parkering hver onsdag og lørdag, når der er torvedage ved [adresse] marked, [adresse]. Forslaget blev sendt til behandling i Magistratsafdelingen for Teknik og Miljø.

Efterfølgende har et bredt flertal i byrådet bestående af Danmarksdemokraterne, Det Konservative Folkeparti, Radikale Venstre, Socialdemokraterne, Socialistisk Folkeparti, Enhedslisten og Erling Toft indgået et en politisk aftale om en grøn mobilitetsplan.

Som en del af aftalen er forligsparterne enige om at understøtte den karakteristiske torvehandel med lokale produkter på [adresse] ved at anvende 20 nuværende gadeparkeringspladser til korttidsparkeringspladser på 30 minutter hver onsdag og lørdag mens torvehandlen pågår.

Hermed imødekommes kundernes behov for at gøre deres indkøb hos torvets handlende uanset at [adresse] er blevet en rød parkeringszone. Torvet sidestilles således med de handlende i f.eks. Børge Lund og [adresse] hvor lignende korttidsparkeringspladser er etableret.

### Beslutningspunkter

Det indstilles:

At 1) Der etableres 20 gratis korttidsparkeringspladser (30 minutter) i længdeparkering ved [adresse] på markedsdage (onsdage og lørdage) fra kl. 08.00 til kl. 15.00.

At 2) beløbet til oprettelse af kortidsparkeringspladserne og den manglende indtægt fra betalingsparkeringspladserne afholdes inden for Teknik og Miljøs ramme på parkeringsområdet.

At 3) Anvendelsen af pladserne evalueres i forbindelse med forligsparternes opfølgning på Mobilitetsplanen i 2026.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 08-05-2024

Kirstin Schou: 20

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. maj 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 17-09-2024

Kirstin Schou: 7

Fremsendes til [adresse] med bemærkning, at Magistraten i mødet den 17. september 2024 anbefaler, at byrådet tiltræder Magistratsafdelingen for Teknik og Miljøs indstilling af 2. september 2024.

Venstre tog forbehold.